Der er rigtig mange nordjyder, som arbejder hjemmefra i de her dage. Men det er ikke altid så nemt, hvis man også samtidig skal passe sine børn, der ikke må komme i skole. Men nu er der hjælp at hente online for fustrerede forældre og børn der keder sig. Gymnastiksalen er skiftet ud med en måtte i stuen hjemme hos søstrene Mathilde og Alma Sofie Bering. Da skolerne lukkede på grund af coronasmittefare, så begyndte facedbooksiden Jyde yoga at livestreame børne yoga flere gange om ugen. - Man kigger efter på Ipadden, og så skal man gøre nogle øvelser efter det, hun siger. Alma og Mathildes mor er eventmanager. Hun forsøger at arbejde hjemmefra, mens hun samtidig skal aktivere sine to døtre på 6 og 8 år. - Det er klart, at der er rigtig mange afbrydelser, men jeg synes, at vi har fundet en fornuftig balance, hvor der er nogle perioder, hvor de også er nødt til at være helt stille, fordi jeg har telefonmøder – og så er der tidspunkter, hvor jeg er lidt lettere at forstyrre, fortæller Karen Bering med et smil. Pludselig lyder der en stemme fra den anden ende af stuen. - Nu er det tid til sofaskolen, lyder det. Det er pigerne, der har tændt for ipadden Web-undervisning giver et roligt øjeblik til mor og far De to piger følger også med på facebooksiden Sofaskolen , der her dag sender undervisning for børn i alle aldre. - Sofaskolen er et sted, hvor man lærer nogle ting som for eksempel at lave sit eget postkort, siger Alma Sofie Sofaskolen giver børnene opgaver hvor børnene også bliver sat i sving. - Opgaven er i dag, at vi skal ud at tage nogle billeder af forår, forklarer Alma sofie. Nordsøen Oceanarium holder lukket, men nu laver de i stedet videoer, hvor de vil svare på børns spørgsmål om dyr. På få dage er en daglig livesteaming fra Randers Regnskov også blevet populær blandt børn - og ikke mindst deres forældre. - De fortjener jo en guldmedalje. De tager jo fokus væk fra os forældre i en halv til hel time, og de kommer med nogle indspark, som nok er bedre end mine fikse idéer, siger Karen Bering. Det er skoleportalen Alinea og TV2 regionerne der står bag sofaskolen - et tilbud der hurtigt blev stablet på benene. - Jeg håber, vi kan være med til at give både børn og forældre en lidt sjovere hverdag i den her situation. For børnenes vedkommende kan jeg i hvert fald se, at det er ganske underholdende, det der bliver lavet. - Jeg tror også, at der er mange forældre, der vil opleve det som en lettelse, at de ikke skal præstere både til eksempelvis et telefonmøde, når de arbejder hjemmefra – og samtidig agere matematiklærer for nogle børn, der måske hellere vil ud at lege i det gode vejr, siger direktør for TV2 Nord, Michael Justesen. Corona-situationen er alvorlig, men for mange betyder det også at de for set noget mere til deres børn. Noget af det, vi har råbt højt om, det er at vi savner tid med vores børn. Be careful what you wish for, ikke? Griner Karen Bering.

Referat:
Det kan være svært at underholde sine børn og arbejde hjemmefra samtidig. Undervisning online giver Karen Bering ro - i hvert fald for en stund - så hun kan arbejde.